Merozoitter

Merozoitter (fra gresk:  meros - 'del' [av en serie], og zoon -'dyr', 'levevesen') betegner innen biologien datterceller som er utgått ukjønnet fra moderceller (meronter) ved merogoni hos apicomplexa og mikrosporidier. Merozoitter er bevegelige, langstrakte og har som regel en cellekjerne. De er i besittelse av et såkalt apikalkompleks som gjør det mulig for dem å formere seg i andre celler.

Ved malaria infiserer plasmodiets merozoitter røde blodlegemer og reproduserer aseksuelt i dem. Røde blodlegemer brytes og frigjør merozoitter, som deretter infiserer andre blodlegemer. 

Ved koksidiose (cryptosporidium, isospora, cyclospora) invaderer merozoitter epitelcellene i tynntarmen.

Litteratur 
Georg von Samson-Himmelstjerna et al.: Lehrbuch der Parasitologie für die Tiermedizin. Georg Thieme Verlag, 3. Aufl. 2012, ISBN 9783830412052, s. 617.

Formering
Alveolata
Parasittologi
Malaria